Document ID: /roh_data/filtered/fineweb-2-filterrobots_roh.jsonl.gz/29022

Ultra da quai pretendan ils G20 dapli solidaritad en la crisa da fugitivs e dapli engaschi per il clima. Tar la Siria n'hai dà naginas schliaziuns. Differentas organisaziuns crititgeschan ils resultads maghers da l'inscunter.
Eventualas sancziuns cunter oasas fiscalas
La gruppa dals G20, ils pajais ils pli industrialisads e novs pajais industrials, vulan far frunt ad oasas fiscalas e smanatschan cun sancziuns.
En la decleraziun finala da l'inscunter dal G20 en China conferman ils pajais da vulair accelerar las mesiras cunter trics fiscals. Plinavant vulan ils G20 barattar infurmaziuns fiscalas.
L'organisaziun da cooperaziun e svilup economic en l'Europa, l'OECD, duai ultra da quai preparar ina glista dals pajais che cuntrafan als standards da transparenza internaziunals.
RR novitads 14:00